**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՎԵԴԻ ՀԱՄԱՅՆՔԻ ԱՎԱԳԱՆՈՒ ԱՆԴԱՄ ՏԱԹԵՎԻԿ ՀԱՐՈՒԹՅՈՒՆՅԱՆԻ՝ ԱՎԱԳԱՆՈՒ ԱՆԴԱՄԻ ԼԻԱԶՈՐՈՒԹՅՈՒՆՆԵՐԸ ՎԱՂԱԺԱՄԿԵՏ ԴԱԴԱՐԵՑՆԵԼՈՒ ՄԱՍԻՆ» ՎԵԴԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Թիվ 13 Ընտրատարածքային ընտրական հանձնաժողովի 07.04.2022 թվականի N 17 Արձանագրությամբ ՀՀ Արարատի մարզի Վեդի համայնքի ավագանու 27.03.2022 թվականի ընտրությունների արդյունքներով «Իմ հզոր համայնք» կուսակցության ընտրական ցուցակից ընտրված ավագանու անդամի մանդատը տրվել է Տաթևիկ Հարությունյանին:

Վեդու համայնքապետարանի աշխատակազմի քարտուղարի կողմից տրված 26.08.2022թ-ի գրության համաձայն՝ Վեդի համայնքի ավագանու անդամ Տաթևիկ Հարությունյանը մանդատը ստանալու օրվանից չի մասնակցել 2022 թվականին գումարած հերթական նստաշրջանի ընթացքում 2022թ-ի ապրիլի 13-ի, ապրիլի 16-ի, մայիսի 16-ի, հունիսի 9-ի, հունիսի 29-ի ավագանու հերթական նիստերին և քվեարկություններին, իսկ ապրիլի 28-ի նիստին՝ քվեարկությունից:

Համաձայն «Տեղական ինքնակառավարման մասին» ՀՀ օրենքի 21-րդ հոդվածի 2-րդ մասի 1-ին կետի՝ համայնքի ավագանու անդամը պարտավոր է մասնակցել ավագանու նիստերին և քվեարկություններին, մինչդեռ Վեդի համայնքի ավագանու անդամ Տաթևիկ Հարությունյանը անհարգելի պատճառներով բացակայել է ավագանու նիստերից, չի մասնակցել քվեարկություններին, ինչպես նաև Օրենքի 21-րդ հոդվածի 2-րդ մասի 4-րդ կետի համաձայն՝ ավագանու կանոնակարգով սահմանված կարգով չի անդամակցել ավագանու որևէ մշտական հանձնաժողովի, չի մասնակցել դրա նիստերին:

Հաշվի առնելով վերոգրյալը, ղեկավարվելով Օրենքի 18-րդ հոդվածի 1-ին մասի 14-րդ կետով, առաջարկվում է Տաթևիկ Հարությունյանի՝ Վեդի համայնքի ավագանու անդամի լիազորությունները վաղաժամկետ դադարեցնել:

**ՀԱՄԱՅՆՔԻ ՂԵԿԱՎԱՐ՝ ԳԱՐԻԿ ՍԱՐԳՍՅԱՆ**